
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	4 martie 2015

	Nr.
	4c-7/556


R A P O R T

asupra proiectului de Lege privind aprobarea Ordonanţei Guvernului nr.18/2014 pentru prorogarea termenelor prevăzute la art.35 alin.(1) şi (2) din Legea nr.197/2012 privind asigurarea calităţii în domeniul serviciilor sociale

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr. PLx 554/2014 din 8 decembrie 2014, cu dezbaterea pe fond, în procedură obişnuită, a proiectului de Lege privind aprobarea Ordonanţei Guvernului nr.18/2014 pentru prorogarea termenelor prevăzute la art.35 alin.(1) şi (2) din Legea nr.197/2012 privind asigurarea calităţii în domeniul serviciilor sociale.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.933/26.08.2014)

· avizul favorabil al Comisiei pentru buget, finanţe şi bănci (nr.4c-2/645/18.12.2014)

· avizul favorabil al Comisiei juridice, de disciplină şi imunităţi (nr.4c-11/1214/26.01.2015)

· observaţiile Departamentului Legislativ – Direcţia procedură legislativă, sinteze şi evaluări.


Proiectul de lege are ca obiect de reglementare prorogarea termenelor prevăzute la art.35 alin.(1) şi (2) din Legea nr.197/2012, cu modificările ulterioare, în sensul prelungirii, cu 12 luni, a perioadelor până la care:

· furnizorii care sunt acreditaţi în baza Metodologiei de acreditare a furnizorilor de servicii sociale, aprobată prin Hotărârea Guvernului nr. 1.024/2004, au obligaţia de a depune cererea de acreditare a furnizorului/serviciului social, respectiv până la data de 31 decembrie 2015
· personalul Ministerului Muncii, Familiei, Protecţiei Sociale şi Persoanelor Vârstnice procesează aceste cereri,  respectiv până la data de 31 decembrie 2016.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 


La dezbaterile care au avut loc în şedinţa comisiei din 3 martie 2015  au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare:
· d-l Codrin Scutaru – Secretar de Stat, Ministerul Muncii, Familiei, Protecţiei Sociale şi Persoanelor Vârstnice 
· d-na Mihaela Grecu – director, Ministerul Muncii, Familiei, Protecţiei Sociale şi Persoanelor Vârstnice

· d-na Cassiana Dinu – inspector, Ministerul Muncii, Familiei, Protecţiei Sociale şi Persoanelor Vârstnice.
La lucrările comisiei şi-au înregistrat prezenţa 23 deputaţi, din totalul de 24 membri ai comisiei.

Raportul comisiei a fost adoptat cu majoritate de voturi (o abţinere).

Proiectul de lege a fost adoptat de Senat în şedinţa din 3 decembrie 2014.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare. 


În urma finalizării dezbaterilor, Comisia propune Plenului Camerei Deputaţilor adoptarea proiectului de lege cu amendamente, redate în anexa care face parte integrantă din prezentul raport. 




PREŞEDINTE,





SECRETAR,



Adrian Solomon





Mihăiţă Găină

Întocmit,

Consilier parlamentar Lidia Vlădescu

ANEXA
Amendamente admise:
	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivare

amendamente

	1. 
	__
	Titlul legii

Lege privind aprobarea Ordonanţei Guvernului nr.18/2014 pentru prorogarea termenelor prevăzute la art.35 alin.(1) şi (2) din Legea nr.197/2012 privind asigurarea calităţii în domeniul serviciilor sociale


	Nemodificat 

	

	2. 
	__
	Articol unic. – Se aprobă Ordonanţa Guvernului nr.18 din 26 august 2014 pentru prorogarea termenelor prevăzute la art.35 alin.(1) şi (2) din Legea nr.197/2012 privind asigurarea calităţii în domeniul serviciilor sociale, adoptată în temeiul art.1 pct.X din Legea nr.119/2014 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.630 din 28 august 2014, cu următoarele modificări şi completări:
	Nemodificat 

	

	3. 
	Titlul ordonanţei

Ordonanţă pentru prorogarea termenelor prevăzute la art.35 alin.(1) şi (2) din Legea nr.197/2012 privind asigurarea calităţii în domeniul serviciilor sociale


	1. Titlul se modifică şi va avea următorul cuprins:

„Ordonanţă pentru modificarea şi completarea art.35 din Legea nr.197/2012 privind asigurarea calităţii în domeniul serviciilor sociale
	1. Titlul ordonanţei se modifică şi va avea următorul cuprins:
„Ordonanţă pentru prorogarea unor termene şi completarea art.35 din Legea nr.197/2012 privind asigurarea calităţii în domeniul serviciilor sociale

	Pentru respectarea normelor de tehnică legislativă, având în vedere modificările propuse.

	4. 
	Articol unic. – (1) Termenul prevăzut la art.35 alin.(1) din Legea nr.197/2012 privind asigurarea calităţii în domeniul serviciilor sociale, cu modificările ulterioare, se prorogă până la data de 31 decembrie 2015.

(2) Termenul prevăzut la art.35 alin.(2) din Legea nr.197/2012, cu modificările ulterioare, se prorogă până la data de 31 decembrie 2016.


	__
	2. Articolul unic devine articol 1, nemodificat.

Autori: membrii comisiei
	Pentru respectarea normelor de tehnică legislativă, având în vedere modificările propuse.

	5. 
	__
	2. La articolul 35 din Legea nr.197/2012 privind asigurarea calităţii în domeniul serviciilor sociale, publicată în Monitorul Oficial al României, Partea I, nr.754 din 9 noiembrie 2012, cu modificările ulterioare, după alineatul (3) se introduce un nou alineat, alin.(4), cu următorul cuprins:

„(4) În situaţia în care, în perioada prevăzută la alin.(3), s-a constatat, de către inspectorii sociali, nerespectarea de către furnizorul de servicii sociale a standardelor de calitate existente pentru serviciile sociale pentru care deţine certificatul de acreditare emis în baza Hotărârii Guvernului nr.1.024/2004, cu modificările ulterioare, sau acordarea serviciilor sociale în condiţii care ar putea conduce la încălcarea gravă a drepturilor persoanelor beneficiare, valabilitatea acestuia încetează de drept, în baza propunerii de retragere a acreditării întocmite de inspectorii sociali.”

	3. După articolul 1 se introduce un nou articol, articolul 2, cu următorul cuprins:

«Art.2. – La articolul 35 din Legea nr.197/2012, cu modificările ulterioare, după alineatul (3) se introduce un nou alineat, alineatul (4), cu următorul cuprins:

„(4) În situaţia în care, în perioada prevăzută la alin.(3), s-a constatat, de către inspectorii sociali, nerespectarea de către furnizorul de servicii sociale a standardelor de calitate existente pentru serviciile sociale pentru care deţine certificatul de acreditare eliberat conform prevederilor Hotărârii Guvernului nr.1.024/2004, cu modificările ulterioare, sau acordarea serviciilor sociale în condiţii care ar putea conduce la încălcarea drepturilor persoanelor beneficiare, valabilitatea acestuia încetează de drept, în baza propunerii de retragere a acreditării întocmite de inspectorii sociali.”»

Autori: membrii comisiei


	Pentru respectarea normelor de tehnică legislativă.
Pentru unitate de terminologie.

